English: Thank you for the series of questions. I think I'll start with some of your early points - I'll try to take them in order. I don't always agree with Matt Hancock, and I certainly don't always agree with Boris Johnson, but, during our COBRA calls, there has been a genuinely serious and grown-up attempt to go through issues and to reach agreement on finding the best way through. In fact, the Prime Minister has said, and I agree with him on this, that the greatest risk of panic and the wrong response is often politically driven demands in contradiction of the science and the evidence. So, our response is based on the science and on the evidence. In terms of the work we're doing across Government, I have already met with Julie James at the start of the now very regular COBRA meetings. We've had a conversation, and I've met with her lead official who co-ordinates much of the civil contingencies work. We've also formed, as the First Minister said, a core ministerial group - if you like, a COBRA Cymru group of Ministers - and we're meeting each week. I chaired the first meeting of that group last week. We're meeting again tomorrow, so there'll be regular conversations between Ministers so that Ministers are informed of different choices that are being made, but, equally, so Ministers can co-ordinate choices within their own portfolio areas, because every group of stakeholders working to every group of Ministers will be affected by this somewhere along the line, as you say. And it's not only the choices that we make there, because your specific choices around small businesses, I think, are really important. Because there is a range of measures that Welsh Government could take, but, actually, on many more of those, there's action that the UK Government will need to take on a whole-UK basis. I hope that the budget tomorrow sets some of those out. That's why the finance Minister was in London at the start of the day to have that conversation. That, again, came from a previous COBRA meeting, where there was agreement that that meeting should take place with finance Ministers in all of the devolved national Governments. We'll then need to see what measures are taken tomorrow, but as the outbreak develops to make sure there's a fleet-of-foot response from the Government across the UK as well. Obviously, the economy Minister has already asked his officials to look at the measures that we could take here to support small businesses in particular. That, potentially, could be as a consequence of the public health advice that we give. If we ask people to stay at home - if we ask more people to stay at home - that could have an impact on either the custom that goes out, but also people going to work themselves. A small business say with five employees - well, if two of those people are asked to stay at home, that can make a really big difference to the running of that business. Your point about the human impact of this, I think, is also really important as well, because we're really talking with the Royal Colleges and regulators about the potential impacts of making different choices and holding people to standards at the time. But there is a human impact in, if people are seeing large numbers of very sick people, not making choices that they would otherwise make, and not feeling they're able to be in control as they would normally expect to be in delivering health and care, and that's something that we discovered both at the partnership forum, the NHS partnership forum, between the Government, the employers and trade unions on Thursday in north Wales, when I attended. Again, we're trying to work through some consistent advice, so we don't see a wildly varying approach being taken between different NHS organisations here in Wales. There is a broader point there about public services too, because it won't just be NHS workers who will find themselves in a very difficult position, as you point out. That's a matter that I went through with social care cabinet colleagues from local government yesterday. So, across all parties, they recognise that they need to go and look at the way in which they run their services, and, obviously, the leaders of every local government organisation will need to think about that too. I'm pleased you made the point about social isolation - if we're asking people to stay at home, what that means, regardless of the age profile. Given that we understand that social isolation and loneliness are a real challenge for lots of people, if we're then asking more of those people to not have that social interaction, again there's a choice for the Government, for the health service, but also for local government, about what form of social interaction can those people have to make sure that they're still being checked up on and not ignored, if we're asking them to avoid what would otherwise be normal social contact that helps people to stay well and healthy. So, it isn't a simple measure of, 'Take one step and that will keep everyone safe.' The final point I'd make is just to give you some reassurance about the emergency powers Bill. All Ministers are cognisant of the fact that, in asking the legislatures across the UK to trust Ministers with powers, there should be some safeguards, and that definitely includes sunset clauses. So, any legislation, you'd expect to see sunset clauses in that about not just how powers are enacted but how powers get switched off again as well, because I recognise completely the point that the Member makes.
Welsh: Diolch i chi am y gyfres o gwestiynau. Rwy'n credu y byddaf i'n dechrau gyda rhai o'ch pwyntiau cynnar chi - fe fyddaf yn ceisio eu cymryd nhw yn eu trefn. Nid wyf i'n cytuno â Matt Hancock bob amser, ac yn sicr nid wyf i'n cytuno â Boris Johnson bob amser, ond yn ystod ein galwadau COBRA, fe gafwyd ymgais wirioneddol ddifrifol ac aeddfed i ymdrin â'r materion ac i ddod i gytundeb ynghylch canfod y ffordd orau ymlaen. Yn wir, mae'r Prif Weinidog wedi dweud, ac rwy'n cytuno ag ef yn hyn o beth, mai'r perygl mwyaf yw panig ac ymateb amhriodol ac fe gaiff hynny ei ysgogi'n aml gan alwadau gwleidyddol sy'n groes i wyddoniaeth a thystiolaeth. Felly, mae ein hymateb ni'n seiliedig ar yr wyddoniaeth ac ar y dystiolaeth. O ran y gwaith yr ydym ni'n ei wneud ar draws y Llywodraeth, rwyf wedi cyfarfod eisoes â Julie James ar ddechrau'r cyfarfodydd COBRA sy'n rheolaidd iawn erbyn hyn. Rydym wedi cael sgwrs, ac rwyf wedi cwrdd â'i swyddog arweiniol hi sy'n cydlynu llawer o'r gwaith argyfyngau sifil. Rydym ni, fel y dywedodd y Prif Weinidog, wedi ffurfio grŵp gweinidogol craidd hefyd - os mynnwch chi, grŵp o Weinidogion COBRA Cymru - ac rydym yn cyfarfod bob wythnos. Fi oedd cadeirydd cyfarfod cyntaf y grŵp hwnnw'r wythnos diwethaf. Rydym yn cyfarfod eto yfory, felly fe fydd sgyrsiau rheolaidd yn digwydd rhwng Gweinidogion fel y caiff Gweinidogion eu hysbysu am wahanol ddewisiadau sy'n cael eu gwneud, ond, yn yr un modd, fel y gall Gweinidogion gydgysylltu dewisiadau o fewn meysydd eu portffolios eu hunain, gan fod pob grŵp o'r rhanddeiliaid sy'n gweithio i bob grŵp o Weinidogion yn cael eu heffeithio gan hyn mewn rhyw ffordd, fel yr ydych chi wedi dweud. Ac nid y dewisiadau hyn yw'r unig beth yr ydym ni'n ei wneud yno, oherwydd mae eich dewisiadau penodol chi ynghylch busnesau bach, rwy'n credu, yn bwysig iawn. Gan fod yna amrywiaeth o fesurau y gallai Llywodraeth Cymru eu cymryd, ond, mewn gwirionedd, gyda llawer mwy o'r rhain, mae camau y bydd angen i Lywodraeth y DU eu cymryd ar sail y DU gyfan. Rwy'n gobeithio y bydd y gyllideb yfory'n nodi rhai o'r rhain. Dyna pam roedd y Gweinidog cyllid yn Llundain ar ddechrau'r dydd i gael y sgwrs honno. Daeth hynny, unwaith eto, yn sgil cyfarfod blaenorol COBRA, lle cafwyd cytundeb y dylid cynnal y cyfarfod hwnnw gyda Gweinidogion cyllid ym mhob un o'r Llywodraethau cenedlaethol datganoledig. Yna, fe fydd angen inni weld pa fesurau gaiff eu cymryd yfory, ond wrth i'r achosion o'r feirws ddatblygu bydd angen sicrhau bod y Llywodraeth yn ymateb yn y fan a'r lle ledled y DU hefyd. Yn amlwg, mae Gweinidog yr economi wedi gofyn eisoes i'w swyddogion edrych ar y mesurau y gallem ni eu cymryd yma i gefnogi busnesau bach yn benodol. Fe allai hynny, o bosib, fod o ganlyniad i'r cyngor a roddwn ni ar iechyd y cyhoedd. Os gofynnwn i bobl aros gartref - os gofynnwn ni i fwy o bobl aros gartref - fe allai hynny effeithio naill ai ar weithgarwch cyffredinol y busnesau, ond ar y bobl sy'n mynd allan i weithio eu hunain hefyd. Gyda busnes bach sydd â phump o weithwyr, dyweder - wel, os gofynnir i ddau o'r bobl hynny aros gartref, fe all hynny wneud gwahaniaeth mawr iawn i'r ffordd y caiff y busnes hwnnw ei redeg. Mae eich pwynt chi ynglŷn ag effaith hyn ar bobl, rwy'n credu, yn bwysig iawn hefyd, oherwydd rydym yn trafod gyda'r Colegau Brenhinol a'r rheoleiddwyr am effeithiau posibl gwneud gwahanol ddewisiadau a gwneud pobl yn atebol i safonau ar y pryd. Ond mae yna effaith ar bobl, os yw pobl yn gweld niferoedd mawr o bobl sâl iawn, yn peidio â gwneud dewisiadau y bydden nhw'n eu gwneud fel arall, ac yn teimlo na allan nhw fod mewn rheolaeth, fel y bydden nhw fel arfer yn disgwyl bod yn y gwaith o ddarparu iechyd a gofal. Mae hynny'n rhywbeth y gwnaethom ni ei ganfod yn y fforwm partneriaeth, yn fforwm partneriaeth y GIG, rhwng y Llywodraeth, y cyflogwyr a'r undebau llafur ddydd Iau yn y gogledd, pan oeddwn i yno. Unwaith eto, rydym yn ceisio gweithio drwy gyngor cyson, felly ni fyddwn ni'n gweld dull sy'n amrywio'n fawr iawn yn cael ei fabwysiadu gan wahanol sefydliadau'r GIG yma yng Nghymru. Mae yna bwynt ehangach ynglŷn â gwasanaethau cyhoeddus hefyd, oherwydd nid dim ond gweithwyr y GIG fydd yn cael eu hunain mewn sefyllfa anodd iawn, fel yr ydych chi'n ei nodi. Mae hwnnw'n fater a drafodais i gyda chydweithwyr gofal cymdeithasol o lywodraeth leol yn y Cabinet ddoe. Felly, ar draws pob plaid, maen nhw'n cydnabod bod angen iddyn nhw ystyried sut maen nhw'n rhedeg eu gwasanaethau nhw, ac, yn amlwg, fe fydd angen i arweinyddion pob sefydliad llywodraeth leol roi ystyriaeth i hynny hefyd. Rwy'n falch eich bod chi wedi gwneud y pwynt am ynysu cymdeithasol - os ydym yn gofyn i bobl aros gartref, a'r hyn y mae hynny'n ei olygu, beth bynnag fyddo'r proffil oedran. Rydym yn deall bod ynysu cymdeithasol ac unigrwydd yn her wirioneddol i lawer o bobl. Ond os ydym wedyn yn gofyn i'r bobl hynny beidio â chael y rhyngweithio cymdeithasol hwnnw, yna mae dewis eto gan y Llywodraeth, y gwasanaeth iechyd, ond hefyd llywodraeth leol, ynghylch pa fath o ryngweithio cymdeithasol y gall y bobl hynny ei gael i sicrhau eu bod nhw'n dal i gael cysylltiad â phobl ac nid yn cael eu hanwybyddu. Rydym y gofyn i bobl osgoi'r hyn a fyddai fel arall yn gyswllt cymdeithasol arferol sy'n helpu pobl i gadw'n ddedwydd ac yn iach. Felly, nid yw'n fater syml o ddweud, 'Cymerwch un cam ac fe fydd hynny'n cadw pawb yn ddiogel.' Y pwynt olaf yr wyf yn ei wneud yw rhoi tawelwch meddwl i chi am y Bil pwerau brys. Mae pob Gweinidog yn ymwybodol o'r ffaith, wrth ofyn i'r deddfwrfeydd ledled y DU ymddiried mewn Gweinidogion sydd â phwerau, y dylid cael rhai camau diogelwch, ac mae hynny'n bendant yn cynnwys cymalau machlud i'r pwerau. Felly, gydag unrhyw ddeddfwriaeth, fe fyddech chi'n disgwyl gweld cymalau machlud ynghylch nid yn unig sut y caiff pwerau eu deddfu ond sut y caiff pwerau eu terfynu wedyn hefyd, oherwydd rwy'n cydnabod y pwynt y mae'r Aelod yn ei wneud yn llwyr.